Lovag

A király szolgálatában álló nehézpáncélos nehézfiúk. Áttörhetetlen védelmüket kompenzálja a relative gyenge támadásuk és rémesen gyenge sebességük. Kiváló képzést kaptak, így bármilyen ellenféltípussal könnyen felvehetik a harcot.

*"Nem túl okosak, nem is feltétlenül ügyesek, de ha lenyúltál tőlük valamit, jobb, ha rohansz."* - Hans, mestertolvaj

**Faj:**  Ember, Tünde, Sötét tünde, Vámpír

**Használható fegyverek:** Pajzs, Kard, Kalapács, Buzogány, Lándzsa

## Tulajdonságok

**Páncélzat:** Nehéz

**Mágia:** gyenge

**Védekezés:** nagyon jó

**Támadás:** közepes-gyenge

**Sebesség:** nagyon gyenge

## Képességek:

**Név:** Zerbrechen / Törés

**Szint:** 1.

**Ár:** Lovagok kezdéskor megkapják ingyen, 1000 váltó **Leírás:** A lovag pajzsával mér jókora ütést ellenfelére. Könnyen páncélozott egységek nem fogják szeretni ezt a képességet, mivel elegendő védelem nélkül csontot is törhet, de a gyorsabb karakterek nevetve kitérnek előle.

**Név:** Trampeln / Letaposás

**Szint:** 2.

**Ár:** 1500 váltó

**Leírás:** A lovag lendületesen elindul előre, amire a páncél súlya is rásegít. Aki előtte van az közepes fizikai sérülést is elszenvedhet tőle (pl csonttörés), de nem nehéz előre kitérni. Ha nehezebb tárggyal, vagy személlyel találkozik, akkor megáll.

**Név:**  Quetschen / Zúzás

**Szint:** 3.

**Ár:** 2000 váltó

**Leírás:** A lovag minden erejét beleadva felülről mér csapást az ellenfelére, ami így kétszer nagyobbat sebez. Gyors, nehéz előle kitérni.

**Név:**  Härten / Szilárdítás

**Szint:** 3.

**Ár:** 2000 váltó

**Leírás:** A lovag a védelmére koncentrál, ezzel majdnem kétszeresére növelve azt, de rontja a támadóképességét a felére. Két percig.

**Név:** Strafen / Megtorlás

**Szint:** 4.

**Ár:** 2500 váltó

**Leírás:** A lovag pajzsával egy ütést visszafordít ellenfelére, így a fegyvertartó kezét két percig lebénítva.

**Név:** Schlinge / Horgony

**Szint:** 5.

**Ár:** 3000 váltó

**Leírás:** Az egyik varázslat a kettőből, amit egy lovag kivitelezhet. Egy idézett mágikus súly, ami felére lassítja az ellenfeleket, a repülő egységet (pl. démon) röpképtelenné teszi megközelítőleg két egész perc erejéig.

**Név:** Abrollen / Lepergetés

**Szint:** 5.

**Ár:** 3000 váltó

**Leírás:** A lovag egy szintjével egyenlő mágikus lövedéket elhárít pajzsával, s ezt öt percenként egyszer teheti meg.

**Név:** Anziehung / Elvonás

**Szint:** 6.

**Ár:** 3500 váltó

**Leírás:** A lovag egy vérfagyasztó kiáltás formájában magára provokálja az ellenfelét, így az csak őt tudja támadni. Ekkor a hatása alatt álló ellenségekként 20%-ot nő a védelme. Több csapattárs esetén hatékony.

**Név:** Schild / Pajzs

**Szint:** 7.

**Ár:** 4000 váltó

**Leírás:** A második varázslat, mágiaálló védőmezőt von maga és szövetségesei köré. Három méter sugarú körben, fél percig marad fent. A lovag szintjénél erősebb mágusok áttörhetik.

**Név:** Auflage / Feldobás

**Szint:** 8.

**Ár:** 4500 váltó

**Leírás:** A lovag olyan erővel és hirtelenséggel üti meg áldozatát alulról a pajzsával, ami öt métert hátrarepül ettől. Súlyos sérüléseket okozhat.

**Név:**  Kampfkunst / Hadtudomány

**Szint:** 9.

**Ár:** 5000 váltó

**Leírás:** A lovag különleges képzést kap, amelyben három, a játékos által választott ellenségtípus (a fajt, a páncélt és a fegyvert megnevezve) ellen kétszeres harci hatékonyságot nyer.

**Név:** Umverwundbar / Sebezhetetlenség

**Szint:** 10.

**Ár:** 6000 váltó

**Leírás:** A lovag egy tíz másodpercre egy áttörhetetlen burkot képez közvetlen páncélja köré, bárminemű veszélytől megvédve azt. Jelentősen kifárasztja használóját.